钦定古今图书集成/明伦汇编/人事典/第029卷 > 《释名》 > 《觉衰》前人
## 钦定古今图书集成/明伦汇编/人事典/第029卷 > 《释名》 > 《觉衰》前人

久知老会至，不谓便见侵。今年宜未衰，稍已来相寻。
齿疏发就种，奔走力不任。咄此可奈何，未必伤我心。
彭聃安在哉？周孔亦已沈。古称寿圣人，曾不留至今。
但愿得美酒，朋友当共斟。是时春向暮，桃李生繁阴。
日照天正碧，杳杳归鸿吟。出门呼所亲，扶杖登西林。
高歌足自快，《商颂》有遗音。